دوبامين

**الدوبامين** ، صيغته الجزئيه هيا **C<sub>8</sub>H<sub>11</sub>NO<sub>2</sub>**، وهوا عباره عن ماده عضويه كيميائيه بتتصنّف كيميائيا ضمن الكاتيكولامينات والفينئيثيلامينات، بتتفرز الماده دى فى جسم الإنسان, و بتلعب دور هرمون و ناقل عصبى, و ليها تأثيرات كتيره على الدماغ بشكل خاص, و على جسم الإنسان بشكل عام. بيحتوى الدوبامين بنيويا على مجموعه أمين, و هوا بيتصنع حيوى من عملية نزع مجموعه كربوكسيل من سلفه المركب الطليعى L-دوبا و دا بيكون فى الدماغ و الكليتين. بيتصطنع المركب دا كمان فى الكائنات الحيه التانيه زى النباتات و أغلب الحيوانات. الخلايا العصبيه فى الدماغ بتفرز الدوبامين ضمن مسارات دوبامينيه كتيره و مميزه, بيلعب واحد منها دور محورى أساسى فى العامل التحفيزى فى نظام المكافأه فى الدماغ, دا لإن توقع المكافآت بيزود من مستويات الدوبامين فى الدماغ؛ و من جهه تانيه , بتقوم العقاقير نفسانيه التأثير و المسببه للادمان إما بزياده إفراز الدوبامين أو بالعمل على حجب استرداد الخلايا العصبيه للماده دى بعد إفرازها. بتساهم المسارات الدوبامينيه كمان فى التأثير على الجهاز الحركى, و فى التحكم بإفراز هرمونات تانيه. بتشكل المسارات مع مجموعه خاصه من العصبونات نظام محدد (نظام دوبامينى) ليه القدره على التعديل العصبى.

الدوبامين معروف بين العوام و فى وسايل الإعلام المختلفه باسم ؛ رغم أن دوره وفق علم الأدويه قايم على إضفاء تميز تحفيزى؛ بمعنى تانى , هوا إن الدوبامين بيفرز عند إدراك بروز الأهميه التحفيزيه (زى الرغبه) لنتيجه معينه, و الى بيأدى لدفع سلوك الكائن الحى تجاه تحقيق النتيجه دى .

الدوبامين بيقوم بره الجهاز العصبى المركزى بشكل رئيسى فى التأشير نظير الصماوى (يعنى أن ليه تأثير موضعى على إفراز الهرمونات التانيه جنب من الغدد الصم لأنه بيتصنع جمبها)؛ ففى الأوعيه الدمويه بيقوم الدوبامين بتثبيط إفراز نورإبينفرين وبيؤدى دور موسع وعائى (بتراكيز طبيعيه)؛ و فى الكليتين بيزود من طرح الصوديوم و البول؛ و فى البنكرياس بيقلل من إنتاج الإنسولين؛ و فى الجهاز الهضمى بيقلل من قابليه الحركه فى الأمعاء و بيحمى الأغشيه المخاطيه فيها؛ و فى الجهاز المناعى بيقلل من نشاط الخلايا اللمفاويه.

بيصاحب نقص الدوبامين أو حدوث خلل فى النظام الدوبامينى مع حدوث أمراض كتيره فى الجهاز العصبى. فى كتير من الأدويه المستخدمه فى علاج الأمراض دى و اللى بيقوم عملها على تغيير آثار الدوبامين. فعلى سبيل المثال, الإصابه بمرض باركنسون بتحصل بسبب فقدان الخلايا العصبيه المفرزه للدوبامين فى منطقة الماده السودا جوه الدماغ المتوسط. لعلاج المرض دا بتستخدم ماده ليفودوبا, و هيا المركب الطليعى اللى بيسبق الدوبامين فى اصطناعه الحيوى جوه الجسم, و داه بيمكن تعويض العوز الحاصل. من الأمراض التانيه المرتبطه بنقص نشاط الدوبامين متلازمه تململ الساقين و اضطراب نقص الانتباه مع فرط النشاط. من جهه تانيه , بتشير دلائل على تغير مستويات نشاط الدوبامين فى مرض الفصام؛ ب أن أغلب مضادات الذهان المستخدمع فى علاجه هيا من مضادات الدوبامين, و اللى بتعمل على التقليل من نشاط الماده دى . بشكل مشابه, بتستخدم عقاقير مضاده للدوبامين فى مضادات القيء. بيستخدم الدوبامين عقارا بحد ذاته ب لا إنه بيتاخد وريديا؛ من جهه تانيه ممكن أن تكون العقاقير محاكيه الودى الدوبامينيه مسببه للادمان عند أخذها بجرعات كبيره.

## البنيه
بيتألف جزيء الدوبامين من بنيه كاتيكول (وهى بدورها مؤلفه من حلقه بنزينيه مستبدله بمجموعتى هيدروكسيل متجاورتين), وهى مرتبطه بمجموعه أمينيه عبر سلسله من الإيثيل. بالتالى, الدوبامين هو أبسط الكاتيكولامينات, وهى عائله من المركبات تتضمن كمان النواقل العصبيه: نورإبينفرين و إبينفرين (أدرينالين). بيؤدى اتصال المجموعه الأمينيه مع الحلقه البنزينيه لتصنيف الدوبامين ضمن الفينيثيلامينات (مركبات فينيثيلامين مستبدله؛ تقرأ مجزأه على الشكل ), وهى مركبات نفسانيه التأثير.

زى الحال مع أغلب الأمينات, الدوبامين هو قاعده عضويه؛ وعشان كده فإنه يسهل برتنه ده المركب فى الأوساط الحمضيه بتفاعل حمض-قاعده نمطى. يتسم الشكل المبرتن من الدوبامين بانحلاليته المرتفعه فى الماء وباستقراره؛ لكن ممكن أكسدته عند تعريضه للأكسجين أو لواحد من المؤكسدات التانيه. أما فى الأوساط القاعديه, ف مش ممكن برتنه الدوبامين؛ وفى شكل القاعده الحره دى بيكون الدوبامين أقل انحلاليه فى الماء, كمان بيكون نشاطه الكيميائى كبيرا جدا. وعشان كده الدوبامين غالبا ما بيكون مثبت على شكل ملح هيدروكلوريد, واللى بيكون فى حالته الجافه على شكل مسحوق ناعم أبيض اللون.
## الوظايف
الدوبامين بيمارس تأثيراته عن طريق الارتباط بمستقبلات سطح الخليه وتنشيطها فى البشر ، بيكون للدوبامين ألفة ارتباط عاليه بمستقبلات الدوبامين ومستقبلات الأمين 1 المرتبط تم تحديد خمس انواع فرعيه عند السديات من مستقبلات الدوبامين ، من اول D1 لحد D5 كلهم شغالين كمستقبلات استقلابية مقترنه ببروتين G ، يعنى انها بتمارس تأثيرها عبر نظام مراسله تانى معقد ممكن تقسيم المستقبلات ديه لعايلتين ، بتعرف باسم مستقبلات مشابهه لD1 و مشابها D2 الدوبامين شغال جوا الدماغ كناقل عصبى ومعدِّل عصبى ، وبيتم التحكم فيه عن طريق مجموعه من الآليات المشتركه بين كل النواقل العصبيه أحادية وحدانية الأمين.

## شوف كمان
* فينيل ألانين
* تيروسين
* ليفودوبا
* نظام المكافأه فى الدماغ
* ناقل عصبى

## ملاحظات

## مصادر

تصنيف:حمض امينى
تصنيف:فينيثيلامينات
تصنيف:حمض امينى احادى
تصنيف:كيميا حيويه
تصنيف:دوا
تصنيف:طب
تصنيف:نظام المكافأه فى الدماغ
تصنيف:كاتيكولامينات
تصنيف:نواقل عصبيه